|  |  |
| --- | --- |
|  | **Arholiad Mynediad**  **Mawrth 2022** |
| **HANES - EWROP AC AMERICA**  Amser: 1.5 awr (90 munud)  **Atebwch UN cwestiwn o Adran A ac UN cwestiwn o Adran B.** | |

**⁠ADRAN A**

1. Sut y gall testunau hanesyddol yr unfed ganrif ar hugain ymgorffori lleisiau grwpiau o’r gorffennol nad ydynt wedi eu cynrychioli’n gyfartal?
2. I ba raddau y mae eu safbwyntiau a'u hagweddau eu hunain yn dylanwadu ar waith haneswyr?
3. Pa broblemau sy’n cael eu hachosi wrth rannu’r gorffennol yn gyfnodau diffiniedig (h.y. cyfnodoli)?
4. A oes rhagfarn ym mhob ffynhonnell wreiddiol?
5. Ym mha ffordd y mae'r cynnydd mewn digideiddio archifau ac adnoddau hanesyddol wedi effeithio ar astudio hanes?
6. A ddylai haneswyr ddefnyddio'u dychymyg wrth wneud ymchwil?

**⁠ADRAN B**

Y Cyfnod Cynnar a'r Canoloesoedd

1. A ellir ystyried i’r Groesgad gyntaf fod yn hollol llwyddiannus?
2. Ai crefyddol neu economaidd yn bennaf oedd cymhelliannau’r croesgadwyr?
3. ‘Cafodd meddygaeth cyn-fodern ei chwyldroi’n llwyr gan waith Vesalius ar anatomeg’. I ba raddau'r ydych chi'n cytuno â'r datganiad hwn?
4. Ai rhyfel neu afiechyd a achosodd y newid mwyaf yn Ewrop yn y canoloesoedd? Cewch gyfyngu eich ateb i un wlad.
5. Ym mha ffyrdd y newidiodd y berthynas rhwng poblogaeth ac adnoddau yn Ewrop yn y canoloesoedd, rhwng 1200 a 1500? Cewch gyfyngu eich ateb i un wlad.
6. 'Roedd teithio a symudedd yn hanfodol i gymdeithas yr Oesoedd Canol weithredu'. ⁠Trafodwch.
7. Beth oedd y rhan a chwaraeai'r Eglwys yn y gymdeithas ganoloesol?
8. Pam y mae 'canoloesol' weithiau'n cael ei ddefnyddio'n ddifrïol, ac a oes cyfiawnhad i hyn?

Y Cyfnod Modern Cynnar

1. Pam a sut y lledodd syniadaeth y Dadeni trwy Ewrop?
2. Sut y llwyddodd syniadau Martin Luther i gael dylanwad mor eang?
3. Ai dim ond arwydd arall o gystadleuaeth rhwng llywodraethwyr Ewropeaidd oedd y mordeithiau Darganfod?
4. Ym mha ffordd oedd Diwygiad Calfin yn wahanol i Ddiwygiad Martin Luther?
5. Ai dim ond ymateb i her y syniadau diwygiol a oedd yn dod i’r amlwg oedd Diwygiad Eglwys Rufain?
6. Pam y parodd y Rhyfel Deng Mlynedd ar Hugain mor hir?

Y Cyfnod Modern

1. ‘O ddechrau 1789, datblygodd y galw am ddiwygio economaidd a chyllidol yn Ffrainc yn alw am ddiwygio gwleidyddol.’ Eglurwch ystyr y datganiad hwn, gan gyfeirio at syniadau a digwyddiadau allweddol 1789.
2. Pam y methodd Cyfaddawd 1850 i leddfu tensiynau rhwng y taleithiau rhydd a thaleithiau caethwasiaeth?
3. Sut a pham y newidiwyd hynt Rhyfel Cartref America gan y Proclamasiwn Rhyddfreinio?
4. ‘Rhyddhawyd y caethwas; safodd am ennyd yn yr heulwen; yna trodd yn ôl eto tuag at gaethiwed. I ba raddau y cytunwch chi ag asesiad W.E.B. Du Bois o Gyfnod yr Ailymgorfforiad (Reconstruction) rhwng 1865-1877?
5. Trafodwch y digwyddiadau a arweiniodd at uno’r Almaen ym 1871.
6. Beth oedd llwyddiannau a methiannau’r Chwyldro yn Rwsia ym 1905?
7. O blith y ffactorau a achosodd i ryfel ddechrau ym 1914, pa rai oedd y pwysicaf?
8. Trafodwch pam y bu ail chwyldro ym mis Tachwedd 1917 yn dilyn diorseddiad y Tsar ym mis Mawrth 1917.
9. I ba raddau yr oedd gan yr Unol Daleithiau bolisi tramor o ymynysu yn y 1920au a’r 1930au?
10. I ba raddau y gellid dweud mai braw oedd y prif reswm pam y bu i Stalin gadarnhau grym yn yr Undeb Sofietaidd yn yr 1930au?
11. Pa ran fu gan drafferthion economaidd yn yr ansefydlogrwydd gwleidyddol yng Ngweriniaeth Weimar 1919-1933?
12. I ba raddau’r oedd Roosevelt yn gyfrifol am ddod â’r Dirwasgiad Mawr i ben yn yr 1930au?
13. Pa strategaethau cyfreithiol a ddefnyddiodd yr NAACP yn y 1930au a’r 1940au i ddadsefydlogi Jim Crow cyn Brown V. y Bwrdd Addysg (1954)?
14. I ba raddau’r oedd y ffaith fod Siapan wedi tynnu allan o Gynghrair y Cenhedloedd yn 1933 yn arwydd o’r newid yn ei pherthynas â grymoedd ymerodraethol Ewrop yn y cyfnod rhwng y rhyfeloedd?
15. A oedd Hitler yn ‘unben gwan’?
16. Pam yr oedd llawer o brostestwyr duon am hawliau sifil yn anfodlon ag arweiniad Martin Luther King Jr. a’i agwedd tuag at y frwydr am ryddid i bobl dduon rhwng 1960 a 1968?
17. Pam y codwyd Mur Berlin ym 1961?
18. Trafodwch y rhesymau am fethiant yr Unol Daleithiau yn Rhyfel Fiet Nam.
19. Pa mor bwysig oedd polisïau Mikhail Gorbachev wrth ddwyn y Rhyfel Oer i ben?